Cost Of Veneers 33176
Local Dental Care - Cost Of Veneers 33176
single tooth implant Miami Florida
replacement tooth in 22042
flippers teeth Miami 33176
dental implant process 33176
broken tooth repair Bloomington Indiana Hoe om jou salaris te beding as jy om 'n pos aansoek doen - Solidariteit Wêreld LoopbaanSolidariteit Wêreld Loopbaan
Tuis › Artikels › Hoe om jou salaris te beding as jy om 'n pos aansoek doen
Jou salaris is heelwaarskynlik een van die belangrikste en sensitiefste onderwerpe in jou lewe. Dit is asof jou selfrespek op die een of ander manier direk korreleer met wat jy verdien.
En tog is die meeste hardwerkende en ambisieuse mense traag as dit daarby kom dat hulle ʼn salaris moet beding as hulle om ʼn pos aansoek doen. Loopbaanafrigter Ashley Stahl wys daarop dat net 29% werksoekers die salaris vir hul huidige of mees onlangse poste beding het. 71% verbeur dus inkomste wat hulle kon gekry het as hulle net ʼn bietjie meer moeite gedoen het!
Deskundiges stem saam dat jy in die loop van jou loopbaan letterlik honderde duisende rand verloor as jy nie by ʼn aanvanklike werkaanbod onderhandel nie.
Iets anders waaroor hulle saamstem, is dat navorsing essensieel is. “Een van die beste maniere om jou inkomste te vergroot, is deur middel van salarisonderhandelings, óf wanneer jy die pos aanvanklik aangebied word óf tydens ʼn prestasieoorsig. Dit kan jou ongemaklik laat voel, maar dit is uiters belangrik.”
“Voordat jy by die onderhoud instap, moet jy ʼn minimum salaris in gedagte hê. Doen ook die moeite om vriende en kollegas te vra vir vertroulike terugvoer oor wat die betaling behoort te wees vir die pos wat jy wil hê. Hierdie inligting sal jou mag gee,” sê JD Roth, geldsakedeskundige en rubriekskrywer vir verskeie loopbaan- en persoonlikefinansies-publikasies.
Stahl sê hoewel sulke onderhandelinge vreesaanjaend kan wees (jy is dalk bang dat jy nie die pos gaan kry nie vanweë jou voorbarigheid oor geld), sal jou baas jou in werklikheid respekteer omdat jy vra wat jou toekom. “Weet hoeveel jy werd is, en moenie dat die aanvanklike aanbod jou intimideer nie. Dit is nie ongewoon om rond te beweeg totdat jy ʼn plek kry waar al die partye tevrede is nie.”
Loopbaandeskundige Alison Doyle skryf dat geduld inderdaad ʼn bate is wanneer dit by salarisonderhandelinge kom. “As jy eers weet wat jy behoort te verdien, wat doen jy om dit te kry? Begin deur baie geduldig te wees. Wanneer jy vir ʼn onderhoud vir ʼn nuwe pos gaan, moet jy jou bes probeer om nie vergoeding te noem voordat die werkgewer jou ʼn aanbod maak nie.”
Loopbaanafrigter Jack Chapman sê mens moet dit vermy om oor ʼn salaris te praat voordat jy die pos aangebied word. Jy moet ook nie eerste ‘n bedrag noem nie. “As jy gevra word wat jou salarisvereistes is, moet jy sê dat dit oop is na gelang van die pos en die totale vergoedingspakket. Of sê vir die werkgewer dat jy graag meer wil weet oor die verantwoordelikhede en uitdagings van die pos voordat daar oor salaris gepraat word.”
Stahl stem saam. Moenie jou bedrag eerste noem nie. Jy bind jouself dalk onwetend te laag. Kyk eers waar jou voornemende werkgewer inkom en gaan dan van daar af voort. As jy reguit gevra word wat jy wil hê, sê jy is oop, gebaseer op die skaal.”
Vra altyd vir meer as wat jy regtig wil hê en moenie skaam wees om dit te doen nie, sê die loopbaanwebwerf The Muse. Sielkunde toon dat die persoon met wie jy onderhandel sal voel hy of sy slaan ʼn slag as hy of sy afwaarts kan beding van wat jy oorspronklik gevra het. En moenie bang wees om vir te veel te vra nie! Die ergste wat kan gebeur as jy ʼn hoë bedrag noem, is dat die ander party ʼn teenaanbod sal maak – maar die ergste wat kan gebeur as jy nie onderhandel nie is dat jy niks kry nie.”
Roth se raad is om dapper maar stil te wees. “By salarisonderhandelinge is dit dikwels die beste om die ander kant die praatwerk te laat doen. In You Can Negotiate Anything skryf Herb Cohen: ‘Vreemd genoeg kan stilbly, wat waarskynlik die maklikste is om te doen, net so effektief soos trane, woede en aggressie wees.’ Stilte is goud werd.”
Moenie haastig wees nie. As die aanbod eers gemaak is, is dit nie nodig om dit dadelik te aanvaar of te verwerp nie, sê Doyle. ʼn Eenvoudige “ek sal daaroor moet dink” kan die druk op die werkgewer plaas en jou kanse verbeter om meer te verdien.
Volgens Roth is deursettingsvermoë beslissend en ʼn bespreking van jou huidige inkomste moet vermy word. “In baie gevalle sal die werkgewer jou eerste versoek vir ʼn hoër aanbod verwerp. Moenie dat dit jou afskrik nie. Kom vriendelik terug en regverdig jou voorgestelde salaris. Verduidelik hoe die maatskappy by die belegging sal baat.”
Laastens, moenie skaam wees nie en laat jou liggaamstaal selfvertroue uitstraal. Lig jou ken en bors op, hou jou kop hoog wanneer jy by die onderhoudsvertrek instap, en moenie vergeet om te glimlag nie.
Alison Doyle, 22 Februarie 2019, “Salary negotiation tips (How to get a better offer)”, https://www.thebalancecareers.com/salary-negotiation-tips-how-to-get-a-better-offer-2063439.
Ashley Stahl, 30 Mei 2018, “6 steps for negotiating your salary”, https://www.forbes.com/sites/ashleystahl/2018/05/30/6-steps-for-negotiating-your-salary/#52b36b023f48.
J.D. Roth, 23 April 2014, “How to negotiate your salary”, https://lifehacker.com/how-to-negotiate-your-salary-1566202988.
The Muse, 2019, “How to Negotiate Salary: 37 Tips You Need to Know”, https://www.themuse.com/advice/how-to-negotiate-salary-37-tips-you-need-to-know.